Diari Oficial de la Generalitat Valenciana


Sumari del DOGV 2870, del 15-11-1996 (1996/839972)

ACORD de 18 d'octubre de 1996, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Siete Aguas.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2870

Data del DOGV
:   15-11-1996

Secció del DOGV
:   ALTRES DISPOSICIONS

Número del document
:   1996/839972


Data del document
:   18-10-1996

Organisme emissor
:   Conselleria de Presidència

Tipus de document
:   Acord

Acord de 18 d'octubre de 1996, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Siete Aguas.   
El Govern Valencià, en la reunió de 18 d'octubre de 1996, adoptà l'acord següent:  
L'Ajuntament de Siete Aguas (València), després de l'aprovació del projecte d'urbanització i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'urbanització de la plaça entre l'avinguda de la Cruz Roja i el carrer de la Parra.  
Aquesta declaració d'ocupació urgent es justifica en la necessitat de realitzar les obres per tal de solucionar la manca d'aparcaments públics, la situació del mercat ambulant, i la recollida d'aigües pluvials de l'avinguda de la Cruz Roja que hauria d'estar solucionat amb la urbanització d'aquesta plaça abans de l'estiu, i tot això justificat en les raons següents:  
- Aparcaments públics. Es requereix la dotació d'aquesta plaça per a aparcament abans de l'estiu ja que és en l'estiu quan la necessitat d'aparcament és més apressant, perquè la vila de Siete Aguas augmenta la població de fet vuit vegades sobre l'estacional d'hivern.   
- Mercat ambulant. Pels mateixos motius abans esmentats de l'augment de població de fet a l'estiu, el mercat ambulant es fa dos dies per setmana, i ocupa quasi tot el centre de la població, la qual cosa comporta un col·lapse circulatori que atesa la particular estructura viària de carrerons medievals estrets i sinuosos impedeix el desenvolupament normal de les activitats ciutadanes.  
- Recollida d'aigües pluvials. El problema de recollida d'aigües pluvials de l'avinguda de la Cruz Roja s'ha de solucionar abans que arriben les primeres tempestes estiuenques, que solen produir-se en el mes d'agost i, en cas contrari, els mals que es puguen produir sobre les cases i els terrenys són incalculables.  
Sotmés l'expedient a informació pública, les persones afectades no hi van presentar al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Siete Aguas per a l'execució del projecte d'urbanització de la plaça entre l'avinguda de la Creu Roja i el carrer de la Parra.  
Llista de béns afectats  
Finca A  
De 663'62 metres quadrats; propietària: la senyora Maria Luisa Sánchez Gómez, amb domicili a Siete Aguas, carrer de l'Arrabal, 65, baix.  
Dades registrals:  
- Titular: Victorino Sánchez Sánchez (mort).  
Límits:  
- Nord: Antonio Hernández BonaviÑa.  
- Nord-est: Arturo Rodríguez Asensio i Natividad Asensio Sánchez.  
- Nord-oest: Andrés Fuertes Tarín.  
- Sud-est: Antonio Gómez Ferrer, hereus José Arocas Arenas, Vicente Ila Martínez i ángel Ila Martínez.  
- Sud-est: Vidal Valle Ortí.  
Finca B  
De 583'18 metres quadrats, propietari: el senyor Vidal Valle Ortí, amb domicili a l'avinguda del Baró de Càrcer, 28. Codi postal 46399, València.  
Dades registrals:  
- Titular: Maria del Carmen Ramona García Taberner.  
Límits:  
- Nord-est: Antonio Gómez Ferrer, hereus José Arocas Arenas, Vicente Ila Martínez i ángel Ila Martínez.  
- Sud-est: avinguda de la Cruz Roja.  
Finca C  
De 59'18 metres quadrats, propietaris:  
- Hereus d'Antonio Gómez Ferrer, amb domicili al carrer de l'Arrabal, 65, baix, Siete Aguas.  
- El senyor José Arocas Arenas, amb domicili a la plaça de la Constitució, 13, 1r, Siete Aguas.  
- El senyor Vicente Ila Martínez, amb domicili a la plaça de la Constitució, 13, 1r, Siete Aguas.  
- El senyor ángel Ila Martínez, amb domicili a la plaça de la Constitució, 13, 2n, Siete Aguas.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades després de publicada la llista, i fins al moment d'estendre'n l'acta prèvia, puguen formular per escrit davant l'Ajuntament de Siete Aguas les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Contra aquest acord que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això, sense perjudici que les persones interessades puguen interposar-hi qualsevol altre recurs que consideren oportú.  
València, 18 d'octubre de 1996  
El conseller secretari del Govern Valencià,  
JOSÉ JOAQUíN RIPOLL SERRANO